fi bn fi de fi fi fi fi si fi si fi si fi si fi si fi si fi si fi si fi si fi fi es fi ca fi ca si fi fi fi fi fr en fi fi fi fi fi fi fi fi fi fi en fi fi fi fi fi fi fi fi fi fi fi en lt fi oc en fi pl fi en fi it fi en fi zh fi de fi zh nb pt pt en fi fi la fi fi uk id fi fi th id fi fi th id fi fi th la fi fi uk la fi fi uk fi fi fi fi fi fi fi fi en fi fi nl fr si zh en fi fi fi fi fi fi fi fi fi fi fi ms fi fi fi ms fi fi fi fi fi fi fr fi fi fi fi fi fr en ceb fi
Auto- ja tieforum vuoden 2023 budjetista: Perustienpidon rahoitusta ei ole mahdollista alentaa nykyisestä
Perustienpidon rahoituksen tulisi kasvaa vuoden 2022 tasosta, jotta tiet saadaan pysymään elinkeinoelämän ja kansalaisten vaatimassa kunnossa. Auto- ja tieforum on erittäin huolissaan valtiovarainministeriön budjettiehdotuksesta, joka pudottaa perusväylänpidon rahoituksen vuoden 2022 1,4 miljardista eurosta 1,2 miljardiin euroon. Tiestöön rahasta käytetään karkeasti noin puolet. Käytettävissä olevan rahan ostovoima on huvennut bitumin sekä energian kallistumisen myötä.
Auto- ja tiefoorumi muistuttaa, että ensi vuodesta on tulossa entuudestaan huonokuntoisten teiden käyttäjille todella murheellinen. Teiden korjausvelka on kasvanut jo 1,6 miljardiin euroon ja kehityssuunta ei ole kääntymässä. Korjausvelalla tarkoitetaan rahasummaa, joka tarvittaisiin väylien saattamiseksi nykytarpeita vastaavaan hyvään kuntoon. Korjausvelan pysyminen ennallaan edellyttäisi vuosittain noin 4000 kilometrin päällystämistä. Vuonna 2022 saadaan teitä päällystettyä noin 2300 kilometriä ja vuonna 2023 tätäkin vähemmän.
- Suomen logistinen asema on muutoksessa, asema idän ja lännen solmukohtana on vaihtumassa päätepysäkiksi. Meidän omissa käsissä on täysin kotimaisen infran kunto. Ilman panostuksia hyväkuntoiseen infraan Suomi ei säily houkuttelevana investointiympäristönä ja liikenteen päästövähennysten saavuttaminen vaikeutuu, toteaa Keskuskauppakamarin johtava asiantuntija Päivi Wood.
Tiekuljetusten toiminta- ja huoltovarmuus kotimaassa on yhä kriittisempää elinkeinoelämälle ja yhteiskunnalle, kun maailmanlaajuiset toimitusketjut ovat häiriintyneet maailmanpoliittisen tilanteen takia.
Kotimaisen ja hajautetusti tuotetun bioenergian ja puunsaannin turvaaminen edellyttävät laajan ja paikoittain vähäliikenteisenkin tieverkon pitämistä kunnossa. Kotimaiset polttoainevarat bioenergia, turve ja energiajäte kulkevat tieverkolla. Samoin kotimainen ruuan tuotanto ja elintarvikehuolto ovat vahvasti riippuvaisia nykyisen tieverkon kunnosta.
- Teiden huono ja yhä heikentyvä kunto uhkaa suomalaisen teollisuuden kilpailukykyä, toimintamahdollisuuksia ja investointihalukkuutta. Heikkokuntoiset tiet painorajoituksineen kasvattavat kuljetusaikoja, pidentävät ajomatkoja ja aiheuttavat lisäajoja, mikä nostaa kustannuksia ja lisää liikenteen päästöjä, painottaa Metsäteollisuus ry:n logistiikkapäällikkö Hanna Hietala.
Liikenne 12-suunnitelmalla pyrittiin saamaan pitkäjänteisyyttä liikennepolitiikkaan. Rahoitustaso suunnitelman toteuttamiseksi on kuitenkin riittämätön. Suomessa maantieliikennettä on vaikea korvata muilla liikennemuodoilla. Meillä tieinfrastruktuurin vaatimukset ovat korkeat johtuen käytössä olevista raskaammista ajoneuvoista.
- Montaa asiaa maailmassa ei voida ratkaista rahalla, mutta teiden kuntoon laittaminen ja kunnossapitäminen ovat tällainen asia. Alhainen rahoitustaso vaarantaa jo pääteidenkin kunnon ja alemmille teille ei tällaisella rahoitustasolla saada tehtyä vieläkään mitään, toteaa Nina Raitanen Suomen Tieyhdistyksestä.
Auto- ja Tieforum edellyttää, että perusväylänpidon ja sen myötä perustienpidon rahoitus säilytetään vuoden 2023 talousarviossa vähintään kuluvan vuoden tasolla 1,4 miljardissa eurossa.
toimitusjohtaja Nina Raitanen, Suomen Tieyhdistys
p. 0400 834 689
johtava asiantuntija, liikenne- ja elinkeinopolitiikka Päivi Wood, Keskuskauppakamari
p. 050 478 3990
logistiikkapäällikkö Hanna Hietala, Metsäteollisuus
p. 041 544 9500
Auto- ja tieforumin jäseniä ovat:
• Autoalan Keskusliitto, AKL
• Autotuojat ja -teollisuus
• Maa- ja metsätaloustuottajain Keskusliitto, MTK
• Myynnin ja markkinoinnin ammattilaiset MMA
• Suomen Ammattiliittojen Keskusjärjestö SAK
• Suomen Kuljetus ja Logistiikka, SKAL
• Suomen Osto- ja Logistiikkayhdistys LOGY
• Teknisen Kaupan liitto
+358 41 544 9500
Luonnos hallituksen esitykseksi eduskunnalle laiksi kuljetusyritysten määräaikaisesta polttoainetuesta annetun lain muuttamisesta
Liikenne12 - perusväylänpidon saavuttamaton unelma
Valtiovarainministeriö julkaisi 5.8. ehdotuksensa vuoden 2023 budjetiksi. Liikenteen kannalta budjetin tärkein kohta on perusväylänpito.
Tiet rapautuvat - löytyykö puusta ratkaisu?
Bitumille etsitään kuumeisesti korvaajia, yksi ratkaisu voisi olla puun sidosaine ligniini.
Toimivan tie- ja rataverkon merkitys korostuu kriiseissä
Nyt on oikea hetki panostaa vähäliikenteisen tiestön kuntoon ja vahvistaa siten Suomen huoltovarmuutta.
Lait, asetukset ja direktiivit
E 71/2022 vp / Suomen ennakkovaikuttaminen mitta- ja massadirektiivin 96/53/EY uudelleen tarkastelemiseen
HE 57/2022 vp Hallituksen esitys eduskunnalle laiksi raideliikennelain muuttamisesta annetun hallituksen esityksen (HE 38/2022 vp) täydentäm
Hallitukselta esitys kotimaan puunkuljetusten turvaamiseksi
Hallitus on helpottamassa kotimaan puunkuljetuksia tilanteessa, jossa puunhankinta Venäjältä on äkisti loppunut Ukrainan sodan alettua.
Liikenteen päästöohjauksen vaikutus vientiteollisuudelle
Afryn selvitys: Liikenteen päästöohjauksen vaikutus Suomen vientiteollisuudelle 2030.
Hakuehdoillasi ei ole vielä sisältöä
+358 9 132 61
Metsät ja puuraaka-aine »
Tutkimus ja innovaatiot »
Ympäristö ja vastuullisuus »
Talous ja kansainvälinen kauppa »
Ilmasto ja energia »
Tietosuoja ja rekisteri »
Tiesitkö, että käytät turvatonta ja vanhaa selainta?
Internet Explorer selain ei ole enää tuettu ja sitä ei pitäisi käyttää.
Voit selata sivustoamme esimerkiksi seuraavilla selaimilla:
Metsäteollisuus ry - forest@forestindustries.fi - +358 9 132 61